钦定古今图书集成/明伦汇编/氏族典/第367卷 > 《廖用贤尚友录》 > 谭楚良
## 钦定古今图书集成/明伦汇编/氏族典/第367卷 > 《廖用贤尚友录》 > 谭楚良

按《衡州府志》：“楚良，字锺衡。才干英敏，由熹庙登极恩
选授蜀奉节令。时郡守以数疑狱委决，隐伏立发，守
心许之。每遇烦剧，无不属楚良措理。无何，有流寇之
乱，楚良抚绥疮痍，完缮城池，不烦苦于民，而诸务立
办。以疾致政归，年五十八卒。”